Fotodynaamisen terapian eli PDT-hoidon jälkihoito-ohjeet

|  |  |
| --- | --- |
| Kuvaus: | Ohjeessa annetaan potilaalle jälkihoito-ohjeita kotiin erilaisien ihomuutoksien vuoksi suoritetun fotodynaamisen terapian eli PDT-hoidon jälkeen |

j0232180Te olette saaneet ihomuutoksenne hoidoksi

FOTODYNAAMISTA TERAPIAA eli PDT-hoitoa.

* Jos hoidetulle alueelle on laitettu sidos suojaksi, voitte ottaa sidoksen pois seuraavana päivänä hoidosta.
* Voitte mennä suihkuun ja pestä hoidetun alueen normaalisti vedellä seuraavana päivänä hoidosta. Saippuaa ja hankausta pesun yhteydessä kannattaa hoidetulla alueella välttää niin kauan kuin alueella on avonainen haavapinta.
* Saunaan voitte mennä noin viikon kuluttua saamastanne hoidosta.
* Mikäli hoidettu alue tulehtuu, voitte käyttää paikallisesti antibioottivoidetta (esim. Bacibact) 1-3 kertaa päivässä.
* Jos hoidetulla alueella on avonainen haavapinta ja haava erittää nestettä, kannattaa siihen laittaa sidos suojaksi muutaman päivän ajan. Haava paranee kuitenkin nopeammin, jos haavaa ei tarpeettomasti suojata. Sidosta ei tarvita enää, kun haavapinta on rupeutunut.
* Jos Teillä on ongelmia hoidetun alueen paranemisen kanssa, voitte ottaa yhteyttä teitä hoitaneeseen sairaanhoitajaan tai lääkäriin ihotautien poliklinikalle

puh. (017) 172 888.

## SUOSITTELEMME JATKOSSA OTTAMAAN HUOMIOON

* Muistaa huolehtia riittävästä aurinkosuojauksesta, eikä päästää ihoa palamaan.
* Käyttää riittävällä suojakertoimella (vähintään 25) varustettuja aurinkosuojavoiteita.
* Käyttää isolierisiä hattuja tai lippalakkeja.
* Tarkkailla ihoanne. Jos huomaatte ihollanne jotain epäilyttävää, ottakaa yhteyttä hoitavaan ihotautilääkäriin tai terveyskeskuslääkäriin.